อาการเป็นไข้ตัวร้อน ไม่มีน้ำมูกไม่มีไอไม่มีเจ็บคอหายใจสะดวกลิ้นรับรสชาติเเต่เป็นไข้บ่อยมากตัวจะร้อนแล้วก็มีอาการหนาวสั่นแต่หนูก็กินยาทุก 4 ชั่วโมงเพื่อบรรเทาอาการพอมันหายสัก 2 อาทิตย์ละ 1 อาทิตย์มันก็กลับมาเป็นแบบนี้อีกแล้วอยากรู้สาเหตุว่าเกิดจากอะไรเกิดจากภูมิต้านทานต่ำหรือเปล่าเลิกเล่นๆหนูขอคำปรึกษาหน่อยค่ะ
สวัสดีค่ะ อาการมีไข้ ตัวร้อน ดังกล่าวมา อาจจมีสาเหตุได้จากหลายๆอย่างเช่นการติดเชื้อของอวัยวะใดอวัยวะหนึ่งในร่างกาย การอักเสบเรื้อรังเช่นจากโรคภูมิคุ้มกันทำลายตนเอง หรือการติดเชื้อกลุ่มที่เป็นเรื้อรังเช่นวัณโรค เนื้อร้ายบางชนิดอาจทำให้มีไข้แต่หากยังมีอาการมาไม่ถึงหนึ่งเดือน อาจนึกถึงสาเหตุของเรื่องการติดเชื้อได้มากกว่า ซึ่งจะติดเชื้อจากอวัยวะใด จะต้องดูอาการ และการตรวจร่างกายว่าบ่งบอกไปยังอวัยวะใด ซึ่งจากที่กล่าวมาดูยังไม่มีอาการของอวัยวะใดชัดเจน อาจเป็นไข้เลือดออก ไข้จากการติดเชื้อไรัสที่ไม่จำเพาะเจาะจงแต่อย่างไรก็ตาม หากมีไข้เรื้อรังเกิน 37.8 องศา ไม่หาย ควรไปพบแพทย์เพื่อตรวจเพิ่มเติม ยืนยันการเป็นไข้ และอาจต้องตรวจหาการติดเชื้อต่างๆที่เป็นไปได้ ในเบื้องต้นดื่มน้ำเปล่าสะอาดมากๆ พักผ่อนให้เพียงพอ หลีกเลี่ยงการไปที่ชุมชน